Føynlandbrua som binder sammen Føynland og Husøy med Nøtterøy.
**Føynland**, tidligere også skrevet **Foynland**, er en øy mellom Nøtterøy og Husøy i Færder kommune i Vestfold fylke. Øya har rundt 1 400 innbyggere fordelt på 450 husstander.[] Føynland har broforbindelse til Nøtterøy over Foynlandsbrua som krysser Ekenessundet og til Husøy over Myrasundet. Den ene broen til Nøtterøy er svært gammel og verneverdig. Føynland har siden tidlig på 1990-tallet vært preget av sterk utbygging, og er ifølge enkelte av innbyggerne blitt overbebygget.[] Om sommeren finner mange turister veien til Fjærholmen sør på øya, der det er badeplass, campingplass og båthavn for den lokale seilforeningen og andre.

Føynland er også en statistisk grunnkrets som omfatter den sentrale og den nordlige delen av øya. Grunnkretsen har 506 innbyggere.

Historikk
---------

Gammelt kart, trolig fra 1730-tallet, over «Trellen» (Træla) med «Feyn» (Føynland) og «Huusoe» (Husøy) til venstre, «Nøtterøen» øverst og Tønsberg med Byfjorden til høyre. (Nord på kartet ligger i retning mot nedre, høyre hjørne.) Original: Statens kartverk Sjø i Stavanger 
Sjøkart over havområdet mellom Tønsberg og Nøtterøy fra ukjent årstall. «HuusØen» og «Føyen» midt i bildet. Original: Statens kartverk 
Gammelt sjøkart fra 1800-tallet over havområdene ved Tønsberg og Nøtterøy. «Føienland» ligger omtrent midt på kartet. Original: Statens kartverk 
Fra gammelt av var øya delt mellom tre gårder, Bjørnebu og Nordre og Søndre Foyn (Føyn). Hele øya, det vil si alle de tre gårdene, skal ha tilhørt St. Olavs kloster i Tønsberg frem til reformasjonen. Da ble gårdene overdratt til kronen, som pantsatte gårdene i 1644 til rådmann og kjøpmann Anbjørn Lauritsen. På tidlig 1700-tall, ble de tre gårdene solgt til tre forskjellige eiere. Alle gårds- og bruksnummer på øya, også andre småbruk, er senere utskilt fra disse tre gårdene.

Øya har skiftet navn opp gjennom historien. Fra gammelt av har navnet på øya vært *Føenland* (skal ha kommet fra «féøy»), senere *Føienland*, for så i moderne tid ha vært *Foynland*, før det fra departementalt hold ble fastslått av øyas navn skulle være *Føynland*. Imidlertid brukes navnet *Foynland* fortsatt av enkelte.

* Flyfoto av Nøtterøy sett fra nordøst, trolig tatt på 1950-tallet, viser Teie foran, Føynland i bakgrunnen og del av fjordbassenget Træla til venstre. Foto: Widerøe/VestfoldmuseeneFlyfoto av Nøtterøy sett fra nordøst, trolig tatt på 1950-tallet, viser Teie foran, Føynland i bakgrunnen og del av fjordbassenget Træla til venstre. Foto: Widerøe/Vestfoldmuseene
* Flyfoto fra 1960- eller 1970-tallet  Foto: Widerøe/VestfoldmuseeneFlyfoto fra 1960- eller 1970-tallet  Foto: Widerøe/Vestfoldmuseene
* Flyfoto fra 1960- eller 1970-tallet  Foto: Widerøe/VestfoldmuseeneFlyfoto fra 1960- eller 1970-tallet  Foto: Widerøe/Vestfoldmuseene
* Flyfoto fra 1960- eller 1970-tallet  Foto: Widerøe/VestfoldmuseeneFlyfoto fra 1960- eller 1970-tallet  Foto: Widerøe/Vestfoldmuseene

Se også
-------

* Føynland skole
* Burås

Referanser
----------

1. ↑  SSB: Folkemengde etter grunnkretser
2. ↑  Søkbar digitalkopi av *Beskrivende Katalog over den kulturhistoriske Udstillings Afdeling for Tønsberg og Omegn* (kartdatering side 3)

Kilder
------

* Sigurd H. Unneberg: *Nøtterøy Gårds- og slektshistorie*, 1970/71

Eksterne lenker
---------------

* Artikler i lokalavisa Tønsbergs Blad med søkeordet «Føynland»
* Artikler i næravisa Øyene med søkeordet «Føynland»
* Føynland vel

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |